section_heading: Povijest
paragraph_text: Za vrijeme afganistansko-sovjetskog rata američka obavještajna agencija CIA je tijekom 1980-ih godina naoružavala mudžahedine s kineskim Tip 56 puškama. U Afganistanu je uporaba Tip 56 nastavljena i tijekom 21. stoljeća kao standardna puška talibana koji su 1996. godine zauzeli glavni grad Kabul. S druge strane, Afganistanska sjeverna alijansa je koristila puške AKM i AK-74 isključivo ruske proizvodnje. Nakon što su američke vojne snage svrgnule talibane 2001. godine, kineski Tip 56 počela je koristiti Afganistanska nacionalna vojska zajedno s ruskim AKM i AK-74.